Ditrasete

Ke eng se Sempsha?

* **15 Lewedi 2023 - Dikaonafatšo go tshedimošo ya Thuelo ya Baholegi ba Trasete**Nepo ya SARS ke go rekhota beng ka moka ba baholegi ba Ditrasete tše di ngwadišitšwego go obamela dinyakwa tša Sehlophatšhomo sa Tirišo ya Ditšhelete (FATF). Ka fao, tshedimošo e itšeng e swanetše go romelwa ka e-Filing. Ditokumente tšeo di ka akaretša, eupša di ka no se kgaoletšwe go tše di latelago:
	+ Okanokramo, tshwantšhetšo goba tshwantšho ya go laetša taolo ya phethagalo ya Trasete. Fao Thuelo ya Baholegi e lego ka mokgwa wa dipeakanyo tše dingwe tša semolao goba ditheo tša semolao, se se swanetše go laetšwa ka hlomelo ya go aroganywa.
	+ Letlakala la Excel leo le nago le tshedimošo ya ka godimo; goba
	+ Ditokumente tše dingwe, tšeo di tlo hlalošago ka ga Thuelo ya Baholegi ya mabapi le Trasete.

Ge o tsenya tshedimošo ya Thuelo ya Baholegi, go tloga go hlokega bakeng sa pušetšo ya gabjale gore tokumente e tee e romelwe ya go hlaloša ka ga tshedimošo ya thuelo ya baholegi. Ge go ka diragala gore go be le baholegi ba go feta 20, molefela motšhelo o swanetše go romela ditokumente tša thekgo tša go laetša palo ya tlaleletšo ya thuelo ya boholegi.

Metsotso ka moka, go sa akaretšwe yeo e šomago ka dipeakanyo tša taolo ya batshephiwa ba ka gare le/goba merero ya taolo, e swanetše go romelwa.

* 1 Phato 2023 – Tshedimošo ya bjale ya mabapi le kabelo ya tšhelete go Ditrasete tša bao e sego badudi ke Ditrasete tša badudi.

E tloga e le setlwaedi sa SARS go se dumelele tokollo ya matlotlo ge Ditrasete tša badudi di dira dikabelo go Ditrasete tšeo e sego badudi. Go latela dipotšišo mabapi le se, SARS e hlaloša maemo a yona ka ga morero wo gomme e tiišetša gore e tla lebelela tumelelo ya tokollo ya matlotlo/ditšhelete tšeo di abetšwego Ditrasete tša bao e sego badudi. Tshepetšo yeo e hlokegago go hwetša tumelelo yeo e nyakegago ke go dira kgopelo ya lengwalo la obamelo la go ngwalwa ka letsogo ka SARS ka go romela imeile go MLCA@sars.gov.za.

SARS e lemogile gore SARB e nyefišitše dinyakwa tše itšeng tša taolo ya tšhentšhano eupša e tšeere sephetho, go ya ka kotsi yeo e amegago, go tsebagatša senyakwa se se laeditšwego ka godimo go hlatha tšeo di ka bakago dikotsi.

SARS e tlo dira tshepetšo ya tiišetšo go kgonthiša gore tlhlathollo ya dikarolo tša maleba tša Molao di a obamelwa ka tlhoko. Lemoga gore Trasete ye e sego ya modudi e swanetše go ba moholegi wa Trasete ya modudi, gomme kabelo e ka lebelelwa ke SARS ge eba e obamela dipeelo le mabaka ka go sedirišwa sa Trasete ya modudi.

SARS e tlo dumelela fela dikabelo tšeo ge eba Trasete ya modudi e laetša gore dikoloto ka moka tša motšhelo tša mabapi le kabelo di be di lefetšwe goba di tlo lefelwa.

Gape o ka lebelela letlakala la wepsaete la Ditokumente tša thekgo bakeng sa Phetišo ya go Dumelelwa ya Ditšhabatšhaba (AIT).

* **20 Ngwatobošego 2023 – Sehla sa go Faela sa Ditrasete: Diphetogo tša popego le mokgwatšhomo di tlo tsebagatšwa go tloga ka la 23 Ngwatobošego 2023**

Dinako tša go faela tša Ditrasete di ka fao go latelago:

* + Ditrasete tšeo di sa dirego dipušetšo tša Motšhelo wa Sebakanyana di tlo thoma go tloga ka la 7 Phuphu 2023 go fihla go la 23 Diphalane 2023; gomme
	+ Ditrasete tšeo di dirago dipušetšo tša Motšhelo wa Sebakanyana di thoma go tloga ka la 7 Phuphu 2023 go fihla ka la 24 Pherekgong 2024.

Go tlaleletša, baholegi le baneedi (fao dipeelo tša dihlomelo di amegago) ba Trasete ba swanetše go laodiša letseno la bona leo le filwego baholegi ba Trasete ka ngwaga wa tekolo go dipušetšo tša bona tša motšhelo wa letseno.

Moemedi wa molefela motšhelo (batshephiwa ba Trasete) goba setsebi sa motšhelo seo se kgethilwego ba swanetše go faela pušetšo ya motšhelo wa letseno ya Trasete ngwaga ka ngwaga le ka nako ya faela dupušetšo tša Ditrasete go efoga dikotlo le ditswala. Diriša eFiling go romela dipušetšo tša Trasete ka potlako gape ga bonolo.

SARS e tšwelapele go kaonafatša ditirelo tša yona, mekgwatšhomo le ditshepetšo tša go nyalelana le go faela dipušetšo tša motšhelo wa letseno tša Ditrasete (ITR12T). Re holofela gore diphetogo tše di tla fa balefela motšhelo tshedimošo le tiišetšo yeo ba e hlokago go fihlelela boitlamo bja bona bja motšhelo, ka go dira gore go be bonolo go obamela.

Tsebišo ya ngwaga ka ngwaga, yeo e romelwago ke Khomišinare, e hloka gore Ditrasete KA MOKA di romele dipušetšo tša Trasete. Go tloga go le bohlokwa gore baemedi ba balefela motšhelo ka moka ba Ditrasete (batshephiwa) ba kgonthiše gore ba a obamela.

Go tloga ka la 23 Ngwatobošego 2023, SARS e tlo tsebagatša diphetogo tša Dipušetšo tša Motšhelo wa Letseno tša Ditrasete (ITR12T), dikaonafatšo tša eFiling, ke gore, dipotšišo tša tlaleletšo go Income Tax Return Wizard tšeo di tlo tlatšwago, le ditokmente tša thekgo tšeo di swanetšego go romelwa le pušetšo. Lebelela foromo ya protothaepe ya ITR12T mo.

Diphetogo tšeo di tsebišitšwego di akaratša, magareng ga tše dingwe:

* + Dimpshafatšo ya wizard go pušetšo ya Trasete
		- Dipotšišo tša tlaleletšo go bona ge eba palo efe goba efe ya tšhelete e be e filwe go Trasete bjale ka moholegi wa Trasete e nngwe goba e ka ba e oketšegile go ya ka s7 ka ngwaga wo wa tekolo; le palo ya Ditrasete fao tšhelete ye e amogetšwego.
	+ Pušetšo ya go Nolofatšwa ya Ditrasete tše bobebe
		- Go fana ka pušetšo e bonolo, fao ditiragalo tše itseng tša kgaoletšo Trasete di diregilego ka ngwaga wa tekolo. Wizard le tlhahli di tla fana ka hlahlo. Molefela motšhelo o swanetše go kgonthiša gore “mohuta” wa maleba wa pušetšo o a kgethwa go letlakala la mathomo la pušetšo ya motšhelo (Income Tax Return Wizard).
	+ Dimpshafatšo tše dingwe tša Pušetšo ya Trasete (ITR12T)
		- Sekgoba se sempsha sa ditumelelano tša alawense ya kherediti le bakoloti tša “Lay Byes” (S24) di tlaleleditšwe ka fase ga bobedi bja mahlakore a Dialawense tše Dikgethegilego tšeo di sa tleimiwago ka go Setatamente sa Letseno le Dialawense/Dikgogelo.
		- Letlakala la Taodišo ya Thuelo ya Baholegi la go rekhota baholegi ka moka le bao ba ka hwetšago poelo ya tšhelete go tšwa go mašokotšo a Molefela Motšhelo.
		- Go ya dipotšišo tša wizard ka godimo (tša mabapi le dikabelo tšeo di amogetšwego go tšwa go Ditrasete tše dingwe), palo yeo e nyakegago ya dikhontheina tša dikabelo tše e tla bulwa ka pušetšo. Se se tla dumelela balefela motšhelo go fana ka dintlha tša dikabelo tšeo di amogetšwego go tšwa go Ditrasete tše dingwe ka go dikhontheina tšeo di ikemetšego (mohlala, dikabelo tšeo di amogetšwego Ditrasete tše dingwe tše 5, dikhontheina di tlo bulwa ka mokgwa wa othomethiki).
	+ Ditokumente tša thekgo di swanetše go romelwa le ITR12T
		- Ditokumente tša thekgo ka moka di swanetše go loutiwa gomme di romelwe le pušetšo ya Trasete. Tše di akaretša, magareng ga tše dingwe, didirišwa tša Trasete, Ditatamente tša Tšhelete tša Ngwaga ka ngwaga, Mangwalo a Taolo (LoA) le diphetho/metsotso ya dikopano tša batshephiwa. Dinyakwa di tla fapana go ya ka mohuta wa Trasete. (Diriša menyu wa go theoša fase go lekola ditokumente tša thekgo tšeo di nyakegago.
	+ Kaonafatšo go eFiling
		- Tsebišo e tla tšwelela ka go thunya ge mohuta wa potšišo o kgethilwe. Ge molefela motšhelo a ka kgetha mohuta wa motšhelo wa go fošagala go ya ka ngwadišo ya gagwe, tsebišo ye e tla tšwelela ka go thakgoga gomme ya lemoša molefela motšhelo go kgetha pušetšo ya maleba.

**Go laola Merero ya Obamelo ya Motšhelo**

Ditrasete di akareditšwe go hlalošo ya “motho” go ya ka Molao wa Motšhelo wa Letseno, 1962 (ITA), gomme ka fao, moemedi wa molefela motšhelo (motshephiwa) o na le maikarabelo a go ngwadiša Ditrasete ka moka bakeng sa morero wa motšhelo wa letseno.

Lemoga gore moemedi wa molefela motšhelo (batshephiwa ba Trasete) goba setsebi sa motšhelo seo se kgethilwego ba SWANETŠE go faela pušetšo ya motšhelo wa letseno ya Trasete ngwaga ka ngwaga go ya ka tsebišo ya ngwaga ka ngwaga le ka nako ya go faela pušetšo ya Trasete.

Re go nolofaleditše yona:

* + Tsela e bonolo ya go hwetša le go faela Pušetšo ya Trasete (ITR12T) ke go ngwadiša go faela ka SARS eFiling, kgopela pušetšo, gomme o e beakanye ka go tlatša diputšišo go letlakala la mathomo (wizard) la pušetšo.
	+ Go ngwadiša Trasete e mpsha ya motšhelo wa letseno le go romela ditokumente tša thekgo, diriša dipolatefomo tša rena tša onelaene go wepsaete ya SARS go sars.gov.za go kgokaganyou ya SARS Online Trust Registration.
* **28 Hlakola 2023 – Dikaonafatšo tša ngwadišo ya eFiling bakeng sa Ditrasete**
Ka tshepetšo ya ngwadišo go eFiling, Ditrasete tšeo e sego tša badudi (Naga ya ntle) le Ditrasete tša Merero ya Kgoboketšo ya Dipeeletšo (CIS) gabjale di kgona go ngwadiša ntle le nomoro ya ngwadišo ya Trasete ya go hlokega (bjale ka ge go laeditšwe go Lengwalo la Taolo (LOA)).

Menyu wa go theoša fase o dirilwe go dumelela badiriši go kgetha Mohuta wa Trasete Pele. Mehuta ye e latelago ya Ditrasete e sa ntše e tlo nyaka gao fana ka nomoro ya ngwadišo ya Trasete: Ditrasete tša ge motho a sa phela (Inter vivos), Ditrasete tša Wili/Testamente,Ditrasete tša Bohwa tša CGT le Ditrasete tše di Kgethegilego. Go hwetša tshedimošo enngwe lebelela Tlhahli ya go mpshafatšwa ya Guide on how to Register for eFiling and Manage Your User Profile.

* **14 Hlakola 2023 – Dintlha tša Ngwadišo ya Trasete Thuelo ya Baholegi**Go obamela dinyakwa tša Sehlophatšhomo sa Tirišo ya Ditšhelete (FATF), SARS e ikemišeditše go rekhota baholegi ka moka ba dingwadišo tše mpsha tša Trasete.  Dipotšišo tša Ngwadišo ya Trasete go SARS Online Query System di mpshafaditšwe go dumelela go tsenya dintlha tša thuelo ya baholegi. Go hwetša tshedimošo enngwe, lebelela tlhahli ya go kaonafatšwa ya Guide for the SARS Online Query System.
* **12 Diphalane 2022 – Ditrasete tše Dintši tšeo di ngwadišitšwego go Wili/Testamente e tee.**
Ka lebaka la gore Hlogo ya Kgorotsheko ya Godimo (MOHC) e file nomoro ya go swana go Ditrasete tše pedi goba go feta tšeo di dirilwego ka Wili e tee, SARS e tsebagaditše mokgwatšhomo wa go kgonthiša gore Ditrasete tše di aroganego di šupetšwe ka mo go kgethegilego bjale ka molefela motšhelo. Mo tlase ke kakaretšo ya tshepetšo yeo SARS e e latelago mo maemong a bjalo:

Bakeng sa Trasete, fao go šupeditšwego pedifatšo (goba go feta) Nomoro ya Ngwadišo ya Trasete go tšwa go MOHC:

* + Tlatša moselana wa “A” go pedifatšo MOHC Nomoro ya Ngwadišo ya Trasete ya MOHC, ya go latelwa ke nomoro ya boleng bja go oketšega ya go thoma ka “01”.
		- Mohlala – Nomoro ya Trasete (MT14695/2017 by MOHC) yeo e abetšwego go Ditrasete tša go fapana
		- Bea dinomoro ka tsela ye e latelago bakeng sa morero wa ngwadišo ya setheo:
			* Trasete ya 1 – MT146952017A01
			* Trasete ya 2 – MT146952017A02
	+ O se ke wa kopanya ditrasete tše pedi bakeng sa morero wa letseno, ke ditheo tša go fapana tša motšhelo go sa lebelelwe “Dintlha tša Trasete”
	+ Tsenya leina la Trasete bjale ka ge le laeditšwe go Lengwalo la Taolo gomme o kgonthiše gore go tsentšhitšwe mohuta wa maleba wa trasete.
	+ Lemoga: Trasete e ka ba le moholegi wa go feta o tee go Trasete. Le ge go le bjalo, Trasete ke setheo se se tee sa molao gomme ke trasete e tee fela yeo e swanetše go ngwadišwa go sa lebelelwe palo ya baholegi.
* **26 Phato 2022 – Kabelo ya tšhelete go Ditrasete tšeo e sego badudi ke Ditrasete tša badusi**E tloga e le setlwaedi sa SARS go se dumelele tokollo ya matlotlo ge Ditrasete tša badudi di dira dikabelo go Ditrasete tša bao e sego badudi. Go latela dipotšišo tše mmalwa mabapi le se, SARS e hlaloša maemo a yona ka ga morero wo gomme e tiišetša gore e tla lebelela tumelelo ya tokollo ya matlotlo/ditšhelete tšeo di abetšwego Ditrasete tšeo e sego badudi. Tshepetšo yeo e hlokegago go hwetša tumelelo yeo e nyakegago ke go dira kgopelo ya lengwalo la obamelo la go ngwalwa ka letsogo ka SARS ka go romela imeile go MLCA@sars.gov.za.

SARS e lemogile gore SARB e nyefišitše dinyakwa tše itšeng tša taolo ya tšhentšhano eupša e tšeere sephetho, go ya ka kotsi yeo e amegago, go tsebagatša senyakwa se se laeditšwego ka godimo go hlatha tšeo di ka bakago dikotsi. `Se le ge go le bjalo, se ga e thibele Trasete ya modudi go palo e filwego go bao e sego badusi le go dira kgopelo ya maleba ya ditumelelo, go ya ka setlwaedi sa gabjale sa go dumelelwa.
* **23 Ngwatobošego 2022 – Sehla sa go Faela sa Ditrasete sa 2022**

Dinako tša go faela tša Ditrasete di ka fao go latelago:

* + Ditrasete tšeo di sa ngwadišwago tša Motšhelo wa Sebakanyana di thoma go tloga ka la 1 Phuphu 2022 go fihla ka la 24 Diphalane le
	+ Ditrasete tšeo di ngwadišitšwego tša Motšhelo wa Sebakanyana di thoma go tloga ka la 1 Phuphu 2022 tgo fihla ka la 23 Pherekgong 2023.

Moemedi wa molefela motšhelo (batshephiwa ba Trasete) goba setsebi sa motšhelo seo se kgethilwego ba swanetše go faela pušetšo ya motšhelo wa letseno ya Trasete ngwaga ka ngwaga le ka nako ya faela dupušetšo tša Ditrasete go efoga dikotlo le ditswala. Diriša eFiling go romela dipušetšo tša Trasete ka potlako gape ga bonolo.

* **28 Mopitlo 2022 – Kanale e mpsha ya go ngwadiša Trasete**
SARS e thomile tirišo ya onlaene ya ngwadišo ya Ditrasete tša morero wa Motšhelo wa Letseno ka SARS Online Query System (SOQS) wepsaeteng ye. Batshephiwa, baemedi ba balefela motšhelo, le baemedi bao ba ngwadišitšwego bjale ba ka se ngwadiše fela Trasete ya bakeng sa morero wa motšhelo wa letseno, eupša ba ka romela ditokumente dife goba dife tša thekgo tša Trasete onelaene. Bona bokamorago le dikholego tša kanale e mpsha mo. Go nolofatša tshepetšo tše, re dirile gore go be bonolo go balefela motšhelo go ba le maitemogelo a go hloka ditšhitišo ge ba dirišana le SARS tikologong ya ditšithale go na le go etela lekala la SARS go dira ngwadišo ya motšhelo wa Trasete. Kgotla mo go ngwadiša Trasete ya gago ya motšhelo wa letseno.

Ge eba o hloka dintlha tša tshepetšo pele ga ge o ka leba go kgokaganyo ya ngwadišo ya onelaene, o ka lebelela tlhahli ya go mpshafatšwa ya Guide on how to use the SARS Online Query System, gomme o fetele go karolo ya Trasete.

Go ngwadiša bjale ka Trasete

Trasete e swanetše go ingwadiša le SARS bakeng sa metšhelo yeo e swanetšego go e tšhelela.

Go ngwadiša Trasete le SARS, o ka:

* Ngwadiša Trasete ka mokgwatšhomo wa Submit an Online Query System
* Goba etela Lekala, gopola go dira peakanyo ya kopano pele.

Na Pušetšo ya Trasete ke eng?

Pušetšo ya Motšhelo wa Letseno ya Ditrasete e bitšwa ITR12T.

Na nka hwetša bjang ITR12T?

Foromo ya (ITR12T) e hwetšagala go eFiling goba e ka romelwa go lekala la SARS gomme ya tlatšwa ke moofisiri wa SARS legatong la moemedi/Setsebi sa Motšhelo sa Trasete (lebelela karolo ya “Ka fao o ka romelago ITR12T”). Mohlala wa foromo ya bjale ya ITR12T e a hwetšagala go ka e taenelouta. SGo hwetša tshedimošo enngwe ka ga go tlatša ITR12T, kgotla mo.

**Maele a Bohlokwa:** Boikgethelo bja go kgopela goreITR12T e romelwe ka poso ga bo sa dirišwa gomme dipušetšo tša Ditrasete tša amogelwa ka poso di ka se amogelwe.

Na o ka romela bjang ITR12T?

O ka romela ITR12T ka dikanale tše di latelago:

* eFiling: Balefela motšhelo bao ba sa kago ba ngwadiša bakeng sa eFiling ba hlohleletšwa go dira bjalo ka ge se se tla ba kgontšha go tlatša le go romela pušetšo onelaele ka tšhireletšo.
* Lekala la SARS: Ge eba o emetše Trasete ka baholegi ba 10 goba ba mmalwa o na le boikgethelo bja gore pušetšo ya ITR12T e tlatšwe ke agente lekaleng. Ka kgopelo gatiša pušetšo gomme o tlatše dikgoba ka moka tše di hlokegago pele o ka etela lekala. O ka taonelouta pušetšo ya ITR12T go eFiling. Makala a SARS ga a sa tlo gatiša ITR12T.

Trasete efe goba efe yeo e abetšego / filego palo ya tšhelete go baholegi ba go feta ba 10 ka ngwaga wa tekolo (YOA) e swanetše go ngwadiša le go romela ITR12T ka eFiling.